recursal/SuperWikiNEXT-32B huggingface dataset:
**মালবিকা সুব্বা** (নেপালি: माल्बिका सुब्बा) হলেন নেপালের একজন মডেল, অভিনেত্রী, সমাজকর্মী, টেলিভিশন উপস্থাপিকা ও উদ্যোক্তা। তিনি নেপালের পোখরা বিশ্ববিদ্যালয় থেকে স্নাতক স্নাতকোত্তর ডিগ্রি লাভ করেছেন।

কর্মজীবন
--------

২১ বছর বয়সে ২০০২ সালে মালাবিকা সুব্বা 'মিস নেপাল' খেতাব অর্জন করেন। তখন থেকে তিনি দেশটির কান্তিপুর টেলিভিশনের *কল কান্তিপুর* অনুষ্ঠানের উপস্থাপিকা হিসেবে কাজ শুরু করেন। ২০০৮ সালে তিনি ভয়েজ অব ইন্ডিয়া ও এমটিভি এক্সিটে মানব পাচার বিরোধী দূত হিসেবে কাজ করেছেন। এছাড়াও, তিনি ক্ষুধা বিরোধী কর্মকাণ্ডের সাথে যুক্ত ছিলেন। কাজ করেছেন ইউনিসেফের হয়ে এইচআইভি/এইডস বিরোধী কর্মকাণ্ডে, ২০০৯-২০১১ সময়কালে তিনি শাংরিলা হাউসিং এর সেলস অ্যান্ড মার্কেটিং ম্যানেজার হিসেবে কাজ করেছেন।

২০০৮ সালে তিনি *গড লিভস ইন হিমালয়স*, *গুড বাই কাঠমান্ডু* ও *হামরি শিওয়ানি* র মত চলচ্চিত্র ও টিভি নাটকে কাজ করেছেন।

২০১১ সালে তিনি নেপালের ফ্যাশন বিষয়ক সাময়িকী *নব্যতা* র সম্পাদক হিসেবে কাজ করেছেন। তিনি হাউস অব অল্টারনেটিভ অ্যাপারেল এর সহ প্রতিষ্ঠাতা। এছাড়াও তিনি পরিবেশবাদী সংগঠন 'হিমালয় ক্লাইমেট ইনশিয়েটিভ' এর সাথে যুক্ত আছেন।

ব্যক্তিগত জীবন
--------------

তিনি রিয়াজ শ্রেষ্ঠার সাথে বিবাহবন্ধনে আবদ্ধ হয়েছেন। তাদের জায়ির রিও সুব্বা শ্রেষ্ঠা নামে এক সন্তান আছে।

তথ্যসূত্র
---------

1. ↑  "Malvika Subba, Celebrity Nepal Profile"। ১৬ এপ্রিল ২০১৩। সংগ্রহের তারিখ ৮ নভেম্বর ২০১৭।
2. ↑   About Malvika Subba
3. ↑  Malvika Subba. eNasha.com. Retrieved on 2016-12-19.
4. ↑  Malvika Leaves Call Kantipur. malvikasubba.com
5. ↑  Nepal | U.S. Agency for International Development  ওয়েব্যাক মেশিনে আর্কাইভকৃত ৬ মার্চ ২০১০ তারিখে. Nepal.usaid.gov (2016-04-25). Retrieved on 2016-12-19.
6. ↑
7. ↑
8. ↑  CS : CyberSansar.com - I play the protagonist's Mother : Malvika Subba. CyberSansar.com (2008-04-29). Retrieved on 2016-12-19.
9. ↑  "Archived copy"। ২০১১-১০-০৭ তারিখে মূল থেকে আর্কাইভ করা। সংগ্রহের তারিখ ২০১২-০১-২৬।
10. ↑  Navyaata Magazine
11. ↑
12. ↑  "Archived copy"। ২০১২-০২-০৫ তারিখে মূল থেকে আর্কাইভ করা। সংগ্রহের তারিখ ২০১২-০১-২৬।
**ইভা শার্লোটা ক্যারোলিনা ডাহলগ্রেন** (২৩ এপ্রিল ১৮৫১ - ১৪ জানুয়ারী ১৯৩৪) ছিলেন একজন সুইডিশ লেখিকা, সাংবাদিক, সংবাদপত্রের সম্পাদক, নারীবাদী ও ভোটাধিকারী। ১৮৯১ থেকে ১৯০৭ সাল পর্যন্ত তিনি সুইডিশ নারী আন্দোলনের একটি শীর্ষস্থানীয় মুখপত্র *ড্যাগনি* সাময়িকীর সম্পাদক হিসেবে দায়িত্ব পালন করেন। তিনি দেশের প্রাচীনতম নারী অধিকার সংগঠন ফ্রেডরিকা ব্রেমার অ্যাসোসিয়েশনের সদস্যও ছিলেন। সাহিত্য ও ইতিহাসে তার অবদানের জন্য তিনি সুইডিশ রাজকীয় পদক লিটারিস এট আর্টিবাসে ভূষিত হন।

প্রাথমিক জীবন
-------------

লোটেন ডাহলগ্রেন ১৮৫১ সালের ২৩ এপ্রিল স্টকহোম, সুইডেনে জন্মগ্রহণ করেন। তার বাবা ফ্রেডরিক অগাস্ট ডাহলগ্রেন একজন সরকারী কর্মচারী ছিলেন ও লেখক হিসাবে তার সফল কর্মজীবন ছিল। তার কাজের মধ্যে ছিল *ভার্মলানিঙ্গার্ন*, একটি কমেডি যা ১৮৪৬ সালে প্রথম সম্পাদিত হয়েছিল। ১৮৭০-এর দশকে তিনি সুইডিশ উপভাষায় তার কবিতার জন্য পরিচিত হন ও ১৯৭১ সালে সুইডিশ একাডেমিতে অন্তর্ভুক্ত হন। ডাহলগ্রেনের মা উলরিকা "উল্লা" ভন হেল্যান্ড ছিলেন লেখক, ইতিহাসবিদ ও কবি এরিক গুস্তাফ গেইজারের ভাইঝি। ডাহলগ্রেনের লেখার প্রতি বেশ আগ্রহ ছিল। তিনি স্টকহোমের একটি বেসরকারি বিদ্যালয়ে পড়াশোনা করেন এবং পরে বিদেশে ভাষা অধ্যয়ন করেন। লেখাপড়া শেষ করে কয়েক বছর শিক্ষকতা করেন।

কর্মজীবন
--------

১৮৮০-এর দশকের শেষের দিকে ডাহলগ্রেনের লেখার কর্মজীবন শুরু হয়েছিল। তিনি *আফতনব্লাদেত* পত্রিকার সম্পাদক হিসাবে কাজ করেছিলেন। ১৮৮৭ সালে, তিনি সুইডেনের প্রাচীনতম নারী অধিকার সংস্থা ফ্রেডরিকা ব্রেমার অ্যাসোসিয়েশন (এফবিএফ) এর বোর্ড সদস্য হন। ১৮৯১ সালে, তিনি অ্যাসোসিয়েশনের জার্নাল *ড্যাগনি* -এর সম্পাদক হন - একটি ম্যাগাজিন যা সুইডেনে নারীর অধিকার, লিঙ্গ ভূমিকা ও নারীবাদের উপর আলোকপাত করে এবং ১৯০৭ সাল পর্যন্ত এর বোর্ডে ছিলেন।

তথ্যসূত্র
---------

1. ↑  Furuland, Gunnel (২ মার্চ ২০২০)। "Eva Charlotta Carolina (Lotten) Dahlgren"। *Svenskt kvinnobiografiskt lexikon* (Swedish ভাষায়)। সংগ্রহের তারিখ ১৬ জুন ২০২১। উদ্ধৃতি শৈলী রক্ষণাবেক্ষণ: অচেনা ভাষা (link) ]
2. ↑  Ek, Sverker। "Lotten Dahlgren"। *Svenskt biografiskt lexikon* (Swedish ভাষায়)। সংগ্রহের তারিখ ১৬ জুন ২০২১। উদ্ধৃতি শৈলী রক্ষণাবেক্ষণ: অচেনা ভাষা (link)
**রিগ্যাল** হল সিগারেটের একটি ব্রিটিশ মার্কা, বর্তমানে ইম্পেরিয়াল টোব্যাকোর মালিকানাধীন এবং উৎপাদিত।

ইতিহাস
------

কুপন সিগারেটটি মূলত ১৯৬৯ সালে **অ্যামবাসি রিগ্যাল ফিল্টার** হিসাবে বাজারে ছাড়া হয়েছিল  মার্কাটি খুব জনপ্রিয় হয়ে ওঠে এবং প্রায় ১৯৯৯ সাল পর্যন্ত কুপন সিগারেট বিক্রি করে। এটি "প্রিমিয়াম" মার্কার সিগারেট হিসাবে শ্রেণীবদ্ধ, এগুলি যুক্তরাজ্যে উপলব্ধ সবচেয়ে ব্যয়বহুল সিগারেটের মধ্যে একটি। রিগাল স্কটল্যান্ড, উত্তর আয়ারল্যান্ড এবং ইংল্যান্ডের উত্তরে খুবই জনপ্রিয়। আরও দক্ষিণে রিগালের ভগিনী মার্কা অ্যামবাসি বেশি জনপ্রিয়। রিগ্যাল কিং সাইজ এবং রেগুলার ফিল্টার সাইজে পাওয়া যায়।

২০১৪ সালে নটিংহামের সিগারেট কারখানা যেখানে রিগ্যাল সিগারেট তৈরি করা হতো তা বন্ধ করে দেয় এবং উৎপাদন জার্মানি এবং পোল্যান্ডে স্থানান্তরিত হয়।

তথ্যসূত্র
---------

1. ↑  B.W.E Alford (৫ নভেম্বর ২০১৩)। *W.D. & H.O. Wills and the development of the UK tobacco Industry: 1786-1965*। Taylor & Francis। পৃষ্ঠা 455। আইএসবিএন 978-1-136-58426-8।
2. ↑  Kollewe, Julia (১৫ এপ্রিল ২০১৪)। "Nottingham cigarette factory closure threatens more than 500 jobs"। *The Guardian*। সংগ্রহের তারিখ ২০ জানুয়ারি ২০১৮।
টেমপ্লেট:Imperial Tobacco
**সশস্ত্র সীমা বল** (সংক্ষেপে SSB) একটি ভারতীয় আধা-সামরিক বাহিনী, বর্তমানে ভারত-নেপাল ও ভারত-ভুটান সীমা প্রহরার কাজে নিয়োজিত। ভারত-চীন যুদ্ধের পর ১৯৬৩ সালের ১৫ই ফেব্রূয়ারী তৎকালীন প্রধানমন্ত্রী জওহরলাল নেহরু, স্বরাষ্ট্রমন্ত্রী সর্দার বল্লভভাই প্যাটেল এবং ইন্টেলিজেন্স ব্যুরোর তদানীন্তন অধিকর্তা ভোলানাথ মল্লিক এই সংস্থাটি স্থাপন করেন। তখনকার নাম ছিল **স্পেশাল সার্ভিস ব্যুরো**। (তবে বর্তমানে প্রতিষ্ঠাদিবস পালিত হয় ২৭শে মার্চ।)

প্রাক্তন ভূমিকা
---------------

আগে এসএসবি ছিল ভারতের সরকারি গেরিলা বাহিনী। উদ্দেশ্য ছিল ভবিষ্যতে বিদেশি আক্রমণে সেনাবাহিনী পরাজিত হয়ে পশ্চাদপসরণ করলে এসএসবি পিছিয়ে থেকে গ্রামবাসীদের সঙ্গে মিলিতভাবে আগ্রাসী বিদেশি বাহিনীর বিরুদ্ধে গেরিলা যুদ্ধ চালিয়ে যাবে। মার্কিন গ্রীন বেরেট ও বিভিন্ন ব্রিটিশ স্টে-বিহাইণ্ড গ্রুপের (যথা স্পেশাল এয়ার সার্ভিস, যারা প্রথমদিকে এসএসবিকে প্রশিক্ষণও দিয়েছে) আদর্শে তৈরি হয় এই বাহিনী। কথিত আছে *স্পেশাল স্টে-বিহাইণ্ড গ্রুপের* সংক্ষেপ হিসেবে প্রথমে এসএসবি শব্দটি চালু হয়। এর নিম্নতম একক ছিল *গ্রুপ*। গ্রাম থেকে নেওয়া স্বেচ্ছাসেবক ও এসএসবির সামরিক অংশের জওয়ানদের নিয়ে তৈরি গ্রুপের দায়িত্বে থাকতেন বিশেষ প্রশিক্ষণপ্রাপ্ত একজন স্বেচ্ছাসেবক গ্রুপ লিডার। সেসময় ভারতের সমগ্র সীমান্ত এলাকা জুড়ে এসএসবি বহু গুরুত্বপূর্ণ কার্যকলাপ চালিয়েছে। বাংলাদেশের মুক্তিবাহিনীর প্রশিক্ষণেও ভূমিকা ছিল এসএসবির।

প্রশাসনিক কাঠামো
----------------

প্রথমে এসএসবি গঠিত হয় ক্যাবিনেট সচিবালয়ের সুরক্ষা মহাধিকরণের অঙ্গ হিসেবে। পদাধিকারবলে সেসময় সুরক্ষা মহাধিকর্তার দায়িত্ব সামলাতেন ইন্টেলিজেন্স ব্যুরোর অধিকর্তা। পরে ১৯৬৮ সালে ভারতের গুপ্তচর সংস্থা রিসার্চ অ্যাণ্ড অ্যানালিসিস উইং বা র প্রতিষ্ঠিত হলে র-সচিবকে সুরক্ষা মহাধিকর্তার দায়িত্ব দেওয়া হয়। সুরক্ষা মহাধিকরণে ছিল তিনটি সংস্থা : এসএসবি, এআরসি (অ্যাভিয়েশন রিসার্চ সেন্টার)ও এসএফএফ (স্পেশাল ফ্রন্টিয়ার ফোর্স)। ২০০১ সালের ১৫ই জানুয়ারি এসএসবিকে ক্যাবিনেট সচিবালয়ের সুরক্ষা মহাধিকরণ থেকে স্বরাষ্ট্রমন্ত্রকে স্থানান্তরিত করা হয় এবং আগের ভূমিকা পরিবর্তন করে সীমা-প্রহরার দায়িত্ব দেওয়া হয়।
আগে এসএসবি-তে ছিল দশটি ডিভিশন বা বিভাগ; তার জায়গায় এখন আছে পাঁচটি ফ্রন্টিয়ার বা সীমান্ত: লখনউ, পাটনা, শিলিগুড়ি, গুয়াহাটি এবং রানিখেত।

সশস্ত্র সীমা বল ভারত-এ অবস্থিতশিলিগুড়িশিলিগুড়িসিমলা সেক্টরসিমলা সেক্টরউত্তর, দেরাদুনউত্তর, দেরাদুনবারেইলি সেক্টরবারেইলি সেক্টরমধ্য, ভোপালমধ্য, ভোপালপূর্ব, লখনউপূর্ব, লখনউপাটনা সেক্টরপাটনা সেক্টরগ্যাংটকগ্যাংটকমহাপরিদর্শক সদর দফতর সমূহের অবস্থান

বর্তমান ভূমিকা
--------------

বর্তমানে এসএসবির দায়িত্ব নেপাল ও ভুটান সীমান্তে বেআইনি চলাচল,চোরাকারবারি ও অন্যান্য অপরাধমূলক কাজকর্ম প্রতিহত করা এবং সীমান্তবাসীদের জন্য নানারকম জনকল্যাণমূলক কাজ করা, যাতে সীমান্তবাসীদের মনে ভারত সরকারের প্রতি আস্থা থাকে।

তথ্যসূত্র
---------

1. ↑  "Force Profile- SSB Ministry Of Home Affairs, Govt. Of India"। *www.ssb.nic.in*। ২৯ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৯।
2. ↑  "Info" (পিডিএফ)। *www.indiabudget.gov.in*। ৪ ফেব্রুয়ারি ২০১৮ তারিখে মূল (PDF) থেকে আর্কাইভ করা। সংগ্রহের তারিখ ২৯ জুন ২০১৯।
3. ↑  "Kumar Rajesh Chandra Appointed Director-General of SSB"। *business-standard*। সংগ্রহের তারিখ ৮ জানুয়ারি ২০১৯।
4. ↑  "SSB HQ" (পিডিএফ)। ১৩ মার্চ ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ জুন ২০২০।
যুবরাজের রাজকীয় পতাকা 
**জর্ডানের সিংহাসনের উত্তরাধিকারের ধারা** হলো সেই লোকদের ধারা যারা জর্ডানের হাশেমাইট কিংডমের সিংহাসনে উত্তরাধিকারী হওয়ার যোগ্য। উত্তরাধিকার জর্ডানের সংবিধানের ২৮ অনুচ্ছেদ দ্বারা নিয়ন্ত্রিত হয়।

উত্তরাধিকার নিয়ম
-----------------

সিংহাসন অগ্নিগত আদিমতা অনুসারে চলে যায়, যা ডিক্রি দ্বারা বাইপাস করা যেতে পারে। সফল হওয়ার যোগ্য একমাত্র ব্যক্তিরা মানসিকভাবে সুস্থ মুসলিম পুরুষ যারা জর্ডানের রাজা প্রথম আবদুল্লাহর বৈধ এবং অজ্ঞান বংশধর, মুসলিম পিতামাতার জন্ম।

রাজার অধিকার আছে তার ভাইদের মধ্যে একজনকে উত্তরাধিকারী হিসেবে নিয়োগ করার। রাজা যদি পুত্র বা নিযুক্ত ভাই ছাড়াই মারা যান, তাহলে সিংহাসন সেই ব্যক্তির উপর বর্তায় যাকে জাতীয় পরিষদ আরব বিদ্রোহের প্রতিষ্ঠাতা হেজাজের রাজা হুসেইন বিন আলীর বংশধরদের মধ্য থেকে নির্বাচিত করে।

অনুপযুক্ততার ভিত্তিতে রাজকীয় ডিক্রি দ্বারা একজন ব্যক্তিকে উত্তরাধিকার হতে বাধা দেওয়া যেতে পারে। তার বংশধররাও স্বয়ংক্রিয়ভাবে বাদ যাবে না।

তথ্যসূত্র
---------

* The King and His Prerogatives: Article 2008

* Robins, Philip: *A History of Jordan* Cambridge University Press 2004 আইএসবিএন ০-৫২১-৫৯৮৯৫-৮
দৌরো আন্তর্জাতিক প্রাকৃতিক উদ্যান অথবা ইংরেজিতে **দৌরো ইন্টারন্যাশনাল ন্যাচারাল পার্ক** ( পর্তুগিজ: *Parque Natural do Douro Internacional*) উত্তর-পূর্ব পর্তুগালের একটি প্রাকৃতিক উদ্যান। ৮৬৮ কিমি২ (৩৩৫ মা২) আয়তন বিশিষ্ট উদ্যানটি দেশের বৃহত্তম সংরক্ষিত এলাকাগুলির মধ্যে একটি। এটি মিরান্ডা দো দৌরো, মোগা দৌরো, ফ্রেক্সো দে এসপাদা এ সিনটা এবং ফিগুইরা দে কাস্তেলো রদ্রিগো পৌরসভাগুলিতে অবস্থিত, দৌরো নদীর তীরে একটি দীর্ঘ বিস্তৃত এলাকা যেখানে এটি পর্তুগাল এবং স্পেনের মধ্যে সীমানা হিসাবে কাজ করে (যাকে বলে "আন্তর্জাতিক দৌরো")। অ্যাগুয়েডা নদীর সীমান্ত এলাকাও পার্কটিতে অন্তর্ভুক্ত। পার্কটি এই অঞ্চলের প্রাকৃতিক দৃশ্য, সেইসাথে এর উদ্ভিদ এবং প্রাণীকুল রক্ষা করার জন্য তৈরি করা হয়েছিল।

প্রাকৃতিক পার্কটিকে এর রুক্ষ এবং নাটকীয় ল্যান্ডস্কেপ দ্বারা চিহ্নিত করা যায়, যেখানে গভীর নদী উপত্যকা, খাড়া পাহাড় এবং পাথুরে ক্ষেত রয়েছে। উদ্যানের ভূ-সংস্থান হল দৌরো নদী দ্বারা লক্ষ লক্ষ বছরের ক্ষয়ের ফল যা কিনা একটি অত্যাশ্চর্য এবং বৈচিত্র্যময় প্রাকৃতিক পরিবেশ তৈরি করে৷

আরো দেখুন
---------

* অ্যারিবেস দেল দুয়েরো ন্যাচারাল পার্ক

তথ্যসূত্র
---------

1. ↑  শিকদার, রবিন। "(ইংরেজি) Miranda Do Douro and the Majestic Douro International Natural Park"। *www.tourola.eu*। Tourola। সংগ্রহের তারিখ ২১ জুলাই ২০২৩।
**খেরসন শিল্পকলা জাদুঘর** (ইউক্রেনীয়: Херсонський обласний художній музей імені Олексія Шовкуненка, প্রতিবর্ণীকৃত: *খেরসনস্কি ওবলাসনি খুদোজনি মুজেই ইমেনি ওলেক্সিয়া শোভকুনেঙ্কা*) হলো দক্ষিণ ইউক্রেনের খেরসন শহরে অবস্থিত একটি শিল্পকলা জাদুঘর। এই জাদুঘরটি শোভকুনেঙ্কো খেরসন অঞ্চলিক শিল্পকলা জাদুঘর নামেও পরিচিত। এটি খেরসন শহরের প্রাক্তন সিটি হল ভবনে অবস্থিত। ১৯৭৮ সালের ২৭ মে এই জাদুঘরটির উদ্বোধন হয়েছিল।

ইতিহাস
------

খেরসন শিল্পকলা জাদুঘরের আন্তরীক্ষ দৃশ্য
জাদুঘরটি উনিশ শতকের শেষের দিকের দক্ষিণ ইউক্রেনের খেরসন শহরের পুরানো টাউন হলে অবস্থিত। এটি একটি বিখ্যাত ভবন। এই ভবনটি ১৮৯৭ সালে নির্মিত হয়। এটি শহরের অন্যতম একটি প্রতীকও বটে। 

১৮৯০ সালে প্রত্নতাত্ত্বিক ভিক্টর গোচকেভিচের ইচ্ছায় প্রথম প্রত্নতাত্ত্বিক সংগ্রহের কাজ শুরু হয়েছিল। তিনি তার প্রত্নতাত্ত্বিক এবং মুদ্রাসংগ্রহের পাশাপাশি তার শিল্পকলা এবং চিত্রকর্ম এখানে দান করেছিলেন। ১৯২১ সালে নিকোলাই গেড্রয়েটস তার নিজের এবং বন্ধুদের অনুদান দিয়ে জাদুঘরটিকে সমৃদ্ধ করেন। ১৯২২ সালে জাদুঘরটি প্রত্নতত্ত্ব বিভাগের সাথে একীভূত হয়।

২০২২ সালে ইউক্রেনে রাশিয়ার আক্রমণের সময় খেরসন শহরের এই ঐতিহ্যময় জাদুঘরটি রুশ সেনারা লুট করে। ইউক্রেনীয় বাহিনী দ্বারা শহরটি মুক্ত করার কিছু সময় আগে, রুশ সৈন্যরা প্রায় ১৫,০০০ শিল্পকর্ম একেবারে অযত্নে ট্রাক এবং বাসে মধ্যে ভর্তি করে নিয়েছিল। শিল্পকর্মগুলি রাশিয়ান-অধিকৃত ক্রিমিয়ার সিমফেরোপলের তৌরিদা সেন্ট্রাল মিউজিয়ামে স্থানান্তরিত করা হয়। ক্রিমিয়ার জাদুঘরের পরিচালক আন্দ্রেই মালগিন দাবি করেছিলেন যে শিল্পকর্মগুলির সুরক্ষা নিশ্চিত করার জন্য এই পদক্ষেপ নেওয়া হয়েছিল যতক্ষণ না সেগুলি সঠিক মালিকের কাছে ফিরিয়ে দেওয়া যায়। ইউক্রেনের খেরসন পুলিশ যুদ্ধাপরাধ হিসেবে এই ঘটনার তদন্ত শুরু করে। রুশ সৈন্যদের দ্বারা পাঁচশটিরও বেশি ইউক্রেনীয় সাংস্কৃতিক ঐতিহ্যবাহী স্থানের ইচ্ছাকৃতভাবে ধ্বংস ও লুটপাটের ঘটনাকে ইউক্রেনের সংস্কৃতি মন্ত্রী 'সাংস্কৃতিক গণহত্যা' হিসাবে আখ্যা দেন।

তথ্যসূত্র
---------

1. ↑
2. ↑
3. ↑
4. ↑
5. 1 2  "Before Retreating From Kherson, Russian Troops Emptied One of Ukraine’s Top Museums of Nearly 15,000 Objects", artnet news, 14 November 2022
6. ↑
7. ↑  ""It's cultural genocide": Ukraine's Culture Minister trying to salvage the country's artifacts, Euronews, 13 September 2022
8. ↑  "The War of Aggression Against Ukraine, Cultural Property and Genocide: Why it is Imperative to Take a Close Look at Cultural Property", Blog of the European Journal of International Law, 31 March 2022>
এই নিবন্ধটি শহর সম্পর্কে। এ শহরের পরিচালনাকারী পৌরসভার জন্য বরুড়া পৌরসভা দেখুন। অন্য ব্যবহারের জন্য বরুড়া (দ্ব্যর্থতা নিরসন) দেখুন।

**বরুড়া** বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি বরুড়া উপজেলার সদর। শহরটি বরুড়া উপজেলার বৃহত্তম শহরাঞ্চল।

জনসংখ্যা
--------

বাংলাদেশ আদমশুমারী ২০১১ অনুযায়ী বরুড়া শহরের মোট জনসংখ্যা ৪৯,১২৬ জন যার মধ্যে ২৪,৩১৮ জন পুরুষ এবং ২৪,৮০৮ জন নারী। এ শহরের পুরুষ এবং নারী অনুপাত ৯৮। শহরে মোট হোল্ডিং সংখ্যা রয়েছে ৯,৮০৭টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৩°২২′৩৮″ উত্তর ৯১°০৩′১৮″ পূর্ব﻿ / ﻿২৩.৩৭৭৩২৮° উত্তর ৯১.০৫৫০২২° পূর্ব﻿ / 23.377328; 91.055022। সমুদ্র সমতল থেকে শহরটির গড় উচ্চতা ১৩.১৫ মিটার।

প্রশাসন
-------

১৯৯৫ সালে বরুড়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বরুড়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৬টি মহল্লায় বিভক্ত । ২৩.১৩ বর্গ কি.মি. আয়তনের বরুড়া শহরের এলাকাটি বরুড়া পৌরসভা দ্বারা পরিচালিত হয়।

শিক্ষা ব্যবস্থা
---------------

বরুড়া শহরের স্বাক্ষরতার হার হলো শতকরা ৮২.৮ ভাগ।

তথ্যসূত্র
---------

1. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮৭। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০১-২১।
2. ↑  "latitude, longitude and elevation of Barura, Bangladesh"। distancesto.com। সংগ্রহের তারিখ ২০২০-০১-২১।
3. ↑  "এক নজরে মতলব পৌরসভা"। ৮ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
**বিশ্ব দর্শন দিবস** ইউনেস্কো কর্তৃক ঘোষিত একটি আন্তর্জাতিক দিবস যা প্রতি বছর নভেম্বর মাসের ৩য় বৃহস্পতিবার পালিত হয়।  দিনটি সর্বপ্রথম ২১ নভেম্বর ২০০২ সালে উদযাপিত হয়েছিল।

প্রতি বছর নভেম্বর মাসের তৃতীয় বৃহস্পতিবার "বিশ্ব দর্শন দিবস" উদযাপিত হয়। ইউনেস্কো বিশ্ব দর্শন দিবস উদ্‌যাপন করে, মানব চিন্তার বিকাশে প্রতিটি সংস্কৃতি এবং ব্যক্তির জন্য দর্শনের স্থায়ী মূল্য তুলে ধরতে দিনটি উদযাপিত হয়। ইউনেস্কো সবসময়ই দর্শনের সাথে ঘনিষ্ঠভাবে জড়িত ছিল। কিন্তু সমালোচনামূলক দর্শনের সাথে নয় বরং সেই দর্শনের সাথে যে দর্শন মানবজীবনে প্রতিটা ক্ষেত্রে কর্মকে অর্থ প্রদান করতে ও জীবনকে সুন্দর করতে সহায়তা করে। ২০০৫ সালে ইউনেস্কোর সাধারণ অধিবেশনে বিশেষত তরুণদের জন্য দর্শনের গুরুত্ব তুলে ধরা হয়। যেখানে উল্লেখ করা হয়েছিল দর্শন এমন একটি অনুশাসন যা সমালোচনা ও মুক্তচিন্তাকে উৎসাহ দেয় এবং পৃথিবীর সামগ্রিক কল্যাণে গুরুত্বপূর্ণ ভূমিকা পালন করে। ইউনেস্কোর সাধারণ সম্মেলন নিশ্চিত হয়েছিল যে "ইউনেস্কোর দর্শন দিবসের প্রাতিষ্ঠানিককরণ‘ বিশ্ব দর্শন দিবস ’হিসাবে দর্শনকে এবং বিশেষত বিশ্বে দর্শনের শিক্ষাকে প্রবল উৎসাহ দেবে এবং স্বীকৃতি অর্জন করবে।

তথ্যসূত্র
---------

1. ↑   "Commemorations"। *UNESCO* (ইংরেজি ভাষায়)। সংগ্রহের তারিখ ২০২০-১১-২৬।
এই নিবন্ধটি শহর সম্পর্কে। এ শহরের পরিচালনাকারী সংস্থার জন্য বাঘাইছড়ি পৌরসভা দেখুন।

**বাঘাইছড়ি** বাংলাদেশের দক্ষিণাঞ্চলের চট্টগ্রাম বিভাগের অন্তর্গত রাঙামাটি জেলায় অবস্থিত একটি শহর। প্রশাসনিকভাবে শহরটি বাঘাইছড়ি উপজেলার সদর। শহরটি বাঘাইছড়ি উপজেলার বৃহত্তম শহর।

জনসংখ্যা
--------

বাংলাদেশ আদমশুমারী ২০১১ অনুযায়ী বাঘাইছড়ি শহরের মোট জনসংখ্যা ১৯,৮৭৫ জন যার মধ্যে ১০,৩৮৭ জন পুরুষ এবং ৯,৪৪৮ জন নারী। এ শহরের পুরুষ এবং নারী অনুপাত ১০৯। শহরে মোট হোল্ডিং সংখ্যা রয়েছে ৪,১২৭টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৩°১০′১৪″ উত্তর ৯২°১১′৫৭″ পূর্ব﻿ / ﻿২৩.১৭০৫৭৩° উত্তর ৯২.১৯৯০৭৬° পূর্ব﻿ / 23.170573; 92.199076। সমুদ্র সমতল থেকে শহরটির গড় উচ্চতা ৩৬.৮৫ মিটার।

প্রশাসন
-------

২০০৪ সালে বাঘাইছড়ি শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বাঘাইছড়ি পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৩৫টি মহল্লায় বিভক্ত । ৩৪.৪৩ বর্গ কি.মি. আয়তনের বাঘাইছড়ি শহরের ১৮.৭৮ বর্গ কি.মি. এলাকা বাঘাইছড়ি পৌরসভা দ্বারা পরিচালিত হয়।

শিক্ষা ব্যবস্থা
---------------

বাঘাইছড়ি শহরের স্বাক্ষরতার হার হলো শতকরা ৫২.৩ ভাগ।

তথ্যসূত্র
---------

1. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ২০০। সংগ্রহের তারিখ ২০২০-০১-২১।
2. ↑  "latitude, longitude and elevation of Baghaichhari, Bangladesh"। distancesto.com। সংগ্রহের তারিখ ২০২০-০১-২১।
3. ↑  "এক নজরে বাঘাইছড়ি পৌরসভা"। ২৫ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
**ধনবাড়ী মসজিদ** টাঙ্গাইল জেলার ধনবাড়ী উপজেলার পৌরসভায় অবস্থিত। এটি ধনবাড়ী উপজেলার ঐতিহাসিক স্থাপত্যের অন্যতম নির্দশন। যা ধনবাড়ি জমিদার বাড়িতে অবস্থিত।

ইতিহাস
------

নবাব নওয়াব আলী চৌধুরীর প্রথম পুরুষ শাহ আতিকুল্লাহ, বাগদাদ হতে দিল্লীতে আসেন । তৎকালীন দিল্লীর বাদশাহ তার কাছে মুরীদ হন এবং তৎকালীন পূর্ব বাংলায় বসবাসের জন্য জায়গীর প্রদান করেন। প্রথমে তিনি পাবনা জেলার নাকালিয়াতে বসবাস করতে থাকেন। পরবর্তী বংশধরগণ নাকালিয়া হতে ঢাকা জেলার হাসমিলানে চলে আসেন। শাহ আতিকুল্লাহ‘র অধস্তন বংশধর শাহ সৈয়দ খোদাবখশ। তার এক ছেলে সৈয়দ মোহাম্মদ শাহ, এক মেয়ে সাইয়িদা তালিবুন নেছা চৌধুরানী। পাঠানদের পতনের যুগে তুর্কীদের জমিদারী ছিল ধনবাড়ীতে। এ বংশের উত্তর পুরুষ ছিলেন রাজা আলী খাঁ সাহেব।

বংশাই ও বৈরান নদীর মাঝখানে অপূর্ব নৈসর্গিক প্রকৃতির মাঝে এ বাড়ির অবস্থান। চন্দ্র বংশীয় রাজা যশোধর সাবেক পুখুরিয়া (বর্তমানে ধনবাড়ি এই পরগণার অন্তর্গত ছিলো) শাসক ছিলেন মোগল আমলে। তার সেনাপতি ছিলেন গৌড়ের সুলতানের ওমরাহ ধনুয়ার খাঁ। তিনি কৌশলে রাজ্যটি দখল করে পুত্র ইস্পিঞ্জার খাঁকে দিয়েছিলেন।

এই ইস্পিঞ্জার খাঁ ও তার ভ্রাতা মনোয়ার খাঁ ধনবাড়িতে জমিদারি প্রতিষ্ঠা করেন অবশ্য জমিদারি প্রতিষ্ঠা নিয়ে অন্য মতবাদও রয়েছে। ধনবাড়ি জমিদার বাড়ির প্রধান আবাস ভবন, কাঁচারি ভবন, তিন গম্বুজবিশিষ্ট একটি মসজিদ ও কবরস্থান সমন্বয়ে পরিকল্পিত। প্রধান আবাস ভবনটি একটি বেষ্টনি প্রাচীর দ্বারা সুরক্ষিত। এর অভ্যন্তরে রয়েছে প্রশস্ত একটি বাগিচা। ধারণা করা হয় ইস্পিঞ্জার খাঁ ও মনোয়ার খাঁ ছিলেন ধনবাড়ি মসজিদের প্রতিষ্ঠাতা। মসজিদটি ধনবাড়ি নবাব মঞ্জিলের বাইরে দিঘির পাড়ে অবস্থিত।

গ্যালারী
--------

* নওয়াব মসজিদের দৃশ্যনওয়াব মসজিদের দৃশ্য
* ধনবাড়ি মসজিদের পার্শ্বদৃশ্যধনবাড়ি মসজিদের পার্শ্বদৃশ্য
* ধনবাড়ী নওয়াব মসজিদ কমপাউন্ডে প্রবেশের পার্শ্ব দরজাধনবাড়ী নওয়াব মসজিদ কমপাউন্ডে প্রবেশের পার্শ্ব দরজা
* ধনবাড়ি নওয়াব মসজিদ এবং পুকুরের মধ্যে স্থাপিত প্রবেশ পথধনবাড়ি নওয়াব মসজিদ এবং পুকুরের মধ্যে স্থাপিত প্রবেশ পথ

আরো দেখুন
---------

* সৈয়দ নওয়াব আলী চৌধুরী
* বাংলাদেশের মসজিদের তালিকা
* ঢাকা বিভাগের মসজিদের তালিকা

তথ্যসূত্র
---------

1. ↑  অপূর্ব স্থাপত্যরীতির নবাব প্যালেস[*স্থায়ীভাবে অকার্যকর সংযোগ*]

বহিঃসংযোগ
---------

* তথ্য বাতায়ন অনুসন্ধান[*স্থায়ীভাবে অকার্যকর সংযোগ*]
* নবাব প্যালেসে নবাবী আয়োজন - যায় যায় দিন
* নবাব প্যালেস ধনবাড়ী, টাঙ্গাইল - কালের কণ্ঠ  ওয়েব্যাক মেশিনে আর্কাইভকৃত ৪ মার্চ ২০১৬ তারিখে
* রাজনীতি ও সমাজসেবায় ধনবাড়ীর নবাব পরিবারের অবদান
* ধনবাড়ীর ইতিহাস
***নানুম ওরু তোড়িলালি*** (তামিল: நானும் ஒரு தொழிலாளி, অনুবাদ 'আমিও একজন শ্রমিক') হচ্ছে ১৯৮৬ সালে মুক্তিপ্রাপ্ত একটি তামিল চলচ্চিত্র। চলচ্চিত্রটির কাহিনী লেখক, পরিচালক এবং প্রযোজক ছিলেন সি ভি শ্রীধর। চলচ্চিত্রটিতে নায়ক-নায়িকা হিসেবে ছিলেন কমল হাসন এবং আম্বিকা, আরো গুরুত্বপূর্ণ চরিত্রে ছিলেন জয়শঙ্কর, ভি এস রাঘব এবং দেবীকা। ১৯৮৬ সালের ১ই মে চলচ্চিত্রটি মুক্তি পেয়েছিলো।

অভিনয়ে
-------

* কমল হাসন - ভারত
* আম্বিকা - মীনা
* জয়শঙ্কর - সুন্দর
* রাজীব - কুমার
* ভি এস রাঘব
* দেবীকা
* ভেন্নিরাআড়াই মূর্তি

প্রযোজনা
--------

সি ভি শ্রীধর ছিলেন চলচ্চিত্রটির মূল পরিকল্পনাকারী, তিনি ১৯৮০ সালে *শক্তি* নামের একটি চলচ্চিত্র বানানোর কথা ভেবেছিলেন, যেটা ছিলো এই চলচ্চিত্রেরই পূর্বসূরী। ১৯৭৮ সালের চলচ্চিত্র *ইলামাইল উঞ্জাল আড়ুকিরাদু*-এর সফলতার পর (পরিচালক সি ভি শ্রীধর) শ্রীধর আবার কমল হাসনকে দিয়ে একটা চলচ্চিত্র পরিচালনা করতে চাচ্ছিলেন। নায়িকা আম্বিকার সঙ্গে কমলের এটাই প্রথম চলচ্চিত্র হতে যাচ্ছিলো যদিও তার আগে *কাক্কী ছাট্টাই* তৈরি হয়ে মুক্তি পেয়ে যায়, আম্বিকা কমলের সঙ্গে সুইমস্যুট পরে আছেন - এরকম একটা আলোকচিত্র বের করেছিলেন পরিচালক শ্রীধর এই *নানুম ওরু তোড়িলালি* চলচ্চিত্রের জন্য যেটার নাম আগে তিনি *শক্তি* রাখবেন বলে ভেবেছিলেন। চলচ্চিত্রটি তৈরি করতে সময় লেগে যায় এবং শ্রীধর চলচ্চিত্রটির নাম *মিন্ডুম সূর্যোদয়া*ও রাখার কথা ভাবছিলেন। ১৯৮৬ সালের এপ্রিলে এই *নানুম ওরু তোড়িলালি*র মুক্তি পাবার কথা থাকলেও চলচ্চিত্রটি একই বছরের মে মাসে মুক্তি পায়। ঐ সময় (১৯৮৬ সালের মার্চে) তামিলনাড়ুতে নির্বাচন হচ্ছিলো আর নির্বাচনে 'দ্রাবিড় মুনেত্র কড়গম' দলটি জিতে যায়, যাদের দলের প্রতীক ছিলো 'উঠতি সূর্য' আর শ্রীধর তখন *মিন্ডুম সূর্যোদয়া* নামটি বদলে ফেলেন এবং *নানুম ওরু তোড়িলালি* রাখেন কারণ *মিন্ডুম সূর্যোদয়া* শব্দের অর্থ হচ্ছে 'উঠতি সূর্য'। ১৯৭০-এর দশকের মাঝখানদিকেও শ্রীধর এমজিআরকে নিয়ে এরূপ একটি চলচ্চিত্র বানানোর কথা ভাবলেও তা আলোর মুখ দেখেনি।

অভিনেত্রী দীপা এবং অভিনেতা রাজীব চলচ্চিত্রটির একটি কাওয়ালি গানে অভিনয় করেছিলেন।

সঙ্গীত
------

চলচ্চিত্রটির সঙ্গীত পরিচালনা করেছিলেন ইলাইয়ারাজা। বালি ছিলেন গানগুলোর গীতিকার।

| গানের শিরোনাম |
| --- |
| নং. | শিরোনাম | গীতিকার | কণ্ঠশিল্পী | দৈর্ঘ্য |
| ১. | "আয়িরাতিল নি ওরুদান" | বালি | এস. জনকী | ৪ঃ১৪ |
| ২. | "এঞ্জেল আড়ুম এঞ্জেল" | বালি | এস জনকী | ৪ঃ২৯ |
| ৩. | "মান্ডাভেলি" | বালি | এস পি বলসুব্রাহ্মণ | ৩ঃ১৫ |
| ৪. | "নান পুভেদুতু" | বালি | এস পি বলসুব্রাহ্মণ , এস জনকী | ৪ঃ৩৭ |
| ৫. | "ওরু নিলাভুম মালারুম" | বালি | এস পি বলসুব্রাহ্মণ, এস জনকী | ৪ঃ৩২ |
| ৬. | "পাট্টু পুভে" | বালি | এস পি বলসুব্রাহ্মণ | ৪ঃ৩০ |
| ৭. | "সেমবুরাতি পুভে" | বালি | এস পি বলসুব্রাহ্মণ, এস জনকী | ৪ঃ৪১ |
| **মোট দৈর্ঘ্য:** | **৩০:১৮** |

তথ্যসূত্র
---------

1. 1 2  "The Golden Era of Dr. IR and Dr. SPB"। *Hub*।
2. ↑  "Kamal Haasan replaced MGR"। The Times of India। ৩০ মে ২০১৪। সংগ্রহের তারিখ ৮ সেপ্টেম্বর ২০১৬।
3. ↑  "Unnimary Vdo Thread...super hot ...u wont regret after watchin it - Page 64"। *masalaboard.com*। ৩০ জুলাই ২০১০ তারিখে মূল থেকে আর্কাইভ করা। সংগ্রহের তারিখ ৪ মে ২০২০।
4. ↑  "Naanum Oru Thozilali Songs"। raaga। সংগ্রহের তারিখ ২০১৩-১২-২৩।

বহিঃসংযোগ
---------

* ইন্টারনেট মুভি ডেটাবেজে *নানুম ওরু তোড়িলালি*  (ইংরেজি)
**ঠাকুরগাঁও সরকারি মহিলা কলেজ** (ইংরেজি: Thakurgaon Govt. Womens College) উত্তরাঞ্চলের একটি ঐতিহ্যবাহী শিক্ষাপ্রতিষ্ঠান। ঠাকুরগাঁও শহরে প্রায় ১ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। ১ জুলাই ১৯৮৫ সালে কলেজটি জাতীয়করণ করা হয়।

প্রতিষ্ঠার ইতিহাস
-----------------

ঠাকুরগাঁও সরকারি মহিলা কলেজ নারী শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের মহতী উদ্যাগে ১৯৭৬ সালের ২০ অক্টোবর প্রতিষ্ঠা লাভ করে।

### একাডেমিক কোর্স চালুর ইতিহাস

১৯৯৪-১৯৯৫ শিক্ষাবর্ষ হতে উচ্চমাধ্যমিক শ্রেণির বিজ্ঞান এবং স্নাতক(পাস) শ্রেণির বিএসএস ও বিএ কোর্সে চালু করা হয়। ২০১২-২০১৩ শিক্ষাবর্ষ হতে উচ্চমাধ্যমিক পর্যায়ে ব্যবসায় শিক্ষা, ২০১৩-২০১৪ শিক্ষবর্ষ হতে স্নাতক (পাস) শ্রেণিতে বিএসি কোর্স এবং সমাজকর্ম বিষয়ে স্নাতক (সম্মান) কোর্স চালু হয়েছে।

ক্যাম্পাস
---------

ঠাকুরগাঁও সরকারি মহিলা কলেজের ক্যাম্পাস।
কলেজে রয়েছে তিনটি ভবন।

শিক্ষক-শিক্ষার্থী
-----------------

অনুষদ
-----

### কলা অনুষদ

1. বাংলা বিভাগ
2. ইসলামের ইতিহাস ও সংস্কৃতি
3. দর্শন
4. সমাজকর্ম

### অন্যান্য কোর্স

1. বিএ (পাস)
2. বিএসএস (পাস)
3. বিএসসি (পাস)।

স্বেচ্ছাসেবক সংগঠনসমূহ
----------------------

বিএনসিসি, রোভার, রেডক্রিসেন্ট, বাঁধন ইত্যাদি।

তথ্যসূত্র
---------

1. 1 2 3  "ঠাকুরগাঁও সরকারি মহিলা কলেজ"। । সংগ্রহের তারিখ ৪ ডিসেম্বর ২০১৫।  `|প্রকাশক=` এ বহিঃসংযোগ দেয়া (সাহায্য)[*স্থায়ীভাবে অকার্যকর সংযোগ*]

বহিঃসংযোগ
---------

* বর্তমান অফিসিয়াল ওয়েবসাইট।
মেগাস্থিনিস এর ভারত বিবরন - রজনীকান্ত গুহ
**মেগাস্থিনিস** (৩৫০ খ্রি.পূ. - ২৯০ খ্রি.পূ.) প্রাচীন গ্রীসের একজন পর্যটক এবং ভূগোলবিদ। তিনি এশিয়া মাইনরে জন্মগ্রহণ করেন। পরবর্তীতে সিরিয়ার রাজা সেলিয়াকাস ১-এর রাজকীয় দূত হিসেবে ভারতীয় রাজা চন্দ্রগুপ্ত মৌর্যের (স্যান্ড্রাকোটাস) রাজদরবারে দায়িত্ব পালন করেন। তখন চন্দ্রগুপ্তের রাজদরবার ছিল ভারতের পাটালিপুত্র নামক স্থানে। ঠিক কোন সময়ে তিনি দূতের দায়িত্ব পালন করেছেন তা নিশ্চিত করে বলা যায় না। অধিকাংশ বিশেষজ্ঞের মতে সময়টা ২৮৮ খ্রিস্টপূর্বাব্দের পূর্বে; কারণ এই সালে চন্দ্রগুপ্ত মারা যান।

ভারত ভ্রমণ
----------

তার ভারত ভ্রমন সম্বন্ধে অনেক তথ্যই জানা যায়। তিনি Pentapotamia জেলা দিয়ে ভারতে প্রবেশ করেন, যার নদী সম্পর্কে তিনি অনেক কথাই বলেছেন। সিন্ধু নদের পাঁচটি গুরুত্বপূর্ণ অংশের একটি ছিল এই নদী, যা পাঞ্জাব অঞ্চলের একাংশ গঠন করেছে। এই জেলা থেকে রাজপথ বরাবর যাত্রা করে তিনি পাটালিপুত্রে পৌঁছেন। এরিয়ান ব্যাখ্যা করেন যে মেগাস্থিনিস আরাকোশিয়া-তে বসবাস করতেন এবং সেখান থেকেই ভারত ভ্রমনে আসেন।

> 
> "Megasthenes lived with Sibyrtius, satrap of Arachosia, and often speaks of his visiting Sandracottus, the king of the Indians." Arrian, *Anabasis Alexandri* 
> 
> 
>

রচনাবলী
-------

* ইন্ডিকা; এর ইংরেজি অনুবাদ রয়েছে: *Ancient India as Described by Megasthenes and Arrian* -অরুবাদক ও সম্পাদক, J. W. McCrindle

আরও দেখুন
---------

* মেগাস্থিনিস বর্ণীত জাতিসমূহsaptajati

বহিঃসংযোগ
---------

* Surviving text of *Indika*

তথ্যসূত্র
---------

1. ↑  v,6
**কারাদণ্ড** বা **কারাবাস** বা **কারাবরণ** হল ব্যক্তির ইচ্ছার বিরুদ্ধে তার স্বাধীনতার সংযম। যে কোনো কারণে কারাদণ্ড দেওয়া যেতে পারে, সরকারের কর্তৃত্ব দ্বারা হোক না কেন, অথবা একজন ব্যক্তির দ্বারা এই ধরনের কর্তৃত্ব ছাড়া কাজ করা। পরবর্তী ক্ষেত্রে এটি "মিথ্যা কারাদণ্ড" হিসাবে বিবেচিত হয়। বন্দিদশা অগত্যা বোল্ট এবং বার সহ বন্দি রাখার জায়গা বোঝায় না, কিন্তু কোন শক্তি প্রয়োগ বা প্রদর্শনের মাধ্যমে ব্যবহার করা যেতে পারে (যেমন হাতকড়া পরানো), আইনত বা বেআইনিভাবে, যেখানেই প্রদর্শিত হয়, এমনকি খোলা রাস্তায়। মানুষ বন্দী হয়ে যায়, তারা যেখানেই থাকুক না কেন, সেই লক্ষ্যে নির্দেশিত যথাযথ অনুমোদিত অফিসারের নিছক শব্দ বা স্পর্শে।
সাধারণত, তবে, কারাদণ্ড বলতে বোঝানো হয় আইনের বিধান অনুযায়ী উদ্দেশ্যের জন্য নিযুক্ত কারাগারে প্রকৃত বন্দিত্ব।

কখনও কখনও লিঙ্গ ভারসাম্যহীনতা দেখা দেয় কারাবাসের হারে, যেখানে পুরুষদের কারাবাসের সম্ভাবনা মহিলাদের কারাদণ্ডের তুলনায় আনুপাতিকভাবে বেশি।

ইতিহাস
------

তথ্যসূত্র
---------

1. ↑  "Imprisonment". The New International Encyclopedia. Second Edition. Dodd, Mead and Company. New York. 1915. Volume XII. Page 35.
এই নিবন্ধটি শহর সম্পর্কে। এ শহরের পরিচালনাকারী পৌরসভার জন্য বারৈয়ারহাট পৌরসভা দেখুন।

**বারইয়ারহাট** বা **বারৈয়ারহাট** বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। বিভাগীয় শহর বন্দর নগরী চট্টগ্রাম থেকে মাত্র ৯০ কি.মি. দূরত্বে বারইয়ারহাট শহর অবস্থিত । শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহ আমানত আন্তর্জাতিক বিমানবন্দর। শহরটি চট্টগ্রাম জেলার একাদশ বৃহত্তম ও মিরসরাই উপজেলার দ্বিতীয় বৃহত্তম শহরাঞ্চল। মূলত শহরটির মধ্য দিয়ে ঢাকা-চট্টগ্রাম মহাসড়ক গিয়েছে যার কারণে এলাকাটি খুব দ্রুত একটি শহুরে অঞ্চল এবং ব্যবসাকেন্দ্রে পরিণত হয়েছে।

জনসংখ্যা
--------

বারইয়ারহাট শহরের মোট জনসংখ্যা ১১,৬০২ জন যার মধ্যে ৫,৯৮৩ জন পুরুষ এবং ৫,৬১৯ জন নারী। এ শহরের পুরুষ এবং নারী অনুপাত ১০৬। শহরে মোট খানা সংখ্যা বা পরিবার রয়েছে ২৩৯৯ টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°৫৩′৪৪″ উত্তর ৯১°৩১′৫৯″ পূর্ব﻿ / ﻿২২.৮৯৫৫৫° উত্তর ৯১.৫৩২৯৬৮° পূর্ব﻿ / 22.89555; 91.532968। সমুদ্র সমতল থেকে শহরটির গড় উচ্চতা ১২ মিটার।

প্রশাসন
-------

২০০০ সালে বারইয়ারহাট শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বারইয়ারহাট পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৪টি মহল্লায় বিভক্ত । ২.১২ বর্গ কি.মি. আয়তনের বারইয়ারহাট শহর এলাকাটি বারইয়ারহাট পৌরসভা দ্বারা পরিচালিত হয়।

শিক্ষা ব্যবস্থা
---------------

বারইয়ারহাট শহরের সাক্ষরতার হার হলো শতকরা ৫৪.৮ ভাগ।

তথ্যসূত্র
---------

1. ↑  "Distance from Baraiyarhat to Chittagong"। distancesto.com। সংগ্রহের তারিখ ২০১৯-০১-১৭।
2. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮৩। সংগ্রহের তারিখ ২০১৯-০১-০৭।
3. ↑  "latitude, longitude and elevation of Baraiyarhat, Bangladesh"। distancesto.com। সংগ্রহের তারিখ ২০১৯-০১-১৭।
4. ↑  "এক নজরে বারইয়ারহাট পৌরসভার সাধারণ তথ্যাদি"। ১০ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
অন্য ব্যবহারের জন্য জিয়া (দ্ব্যর্থতা নিরসন) দেখুন।

***জিয়া*** হচ্ছে ১৯৯৮ সালে নির্মিত এইচবিও'র জন্য তৈরি একটি টেলিচলচ্চিত্র। চলচ্চিত্রটি আমেরিকান ফ্যাশন মডেল জিয়া মারি কারাঞ্জির জীবনের ওপর ভিত্তি করে নির্মিত। এর শ্রেষ্ঠাংশে ছিলেন, অ্যাঞ্জেলিনা জোলি, মার্সিডিজ রুহেল, ফায়ে ডুনাওয়ে, এবং এলিজাবেথ মিশেল। এই ছবিটির পরিচালক মাইকেল ক্রিস্টোফার, এবং চলচ্চিত্ররূপ দিয়েছেন জায় ম্যাক্‌লনারনে। ছবিটির সঙ্গীত পরিচালনার দায়িত্বে ছিলেন টেরেন্স ব্লানশার্ড।

কাহিনী সংক্ষেপ
--------------

জিয়া কারাঞ্জি ফিলাডেলফিয়ায় জন্ম নেওয়া একটি মেয়ে যে, ফ্যাশন মডেল হবার আকাঙ্ক্ষায় নিউ ইয়র্ক সিটিতে আসেন। শীঘ্রই তিনি প্রভাবশালী ফ্যাশন এজেন্ট ভিলহেলমিনা কুপারের নজরে পড়েন। জিয়ার চলনভঙ্গি এবং সৌন্দর্য খুব তাড়াতাড়িই মডেলিং শিল্পে তার একটি অবস্থান তৈরিতে ভূমিকা রাখে। কিন্তু তার ভেতরে জমাট বেধে থাকা একাকিত্ব তাকে মাদকের প্রতি আগ্রহী করে তোলে। জিয়া কোকেন-এ আসক্ত হন। জিয়া তার রূপসজ্জাকর লিন্ডার সাথে সমকামী প্রেমের সম্পর্কে জড়িয়ে পড়েন। লিন্ডার প্রতি জিয়ার বিশেষ উচ্ছ্বাস প্রকাশ পেতো। তাদের এই প্রেম প্রথম শুরু হয় যখন তারা দুজনে একটি নগ্ন চিত্রগ্রহণে অংশ নেন। এরপর একসময় লিন্ডা একসময় জিয়ার মাদকাসক্তির কথা জানতে পারে, এবং জিয়াকে এটা ছাড়ার সময় বেঁধে দেয়। জিয়া মাদককেই গ্রহণ করে। ফলশ্রুতিতে লিন্ডার সাথে তার সম্পর্কে ছেদ পড়ে, এবং জিয়ার মা তাকে হিরোইন থেকে মুক্ত করতে একটি মাদকাসক্তি নিরাময় ও পুর্নবাসন কেন্দ্রে ভর্তি করে দেন। কঠোর চেষ্টার ফলে অবশেষে সে মাদকাসক্তি থেকে মুক্ত পায়, কিন্তু ততোদিনে এইচআইভি'র জীবাণু তার শরীরে বাসা বেঁধেছে। এইচআইভি জীবাণুযুক্ত সূচ-সিরিঞ্জ ব্যবহারের ফলে তার দেহে এ জীবাণুর সংক্রমণ ঘটে। অবশেষে এইডস-এ আক্রান্ত হয়ে ১৯৮৬ সালে, মাত্র ২৬ বছর বয়সে জিয়ার মৃত্যু ঘটে।

চরিত্রসমূহ
----------

| অভিনয়শিল্পী | চরিত্র |
| --- | --- |
| অ্যাঞ্জেলিনা জোলি | জিয়া কারাঞ্জি |
| এলিজাবেথ মিশেল | লিন্ডা |
| এরিক মাইকেল কোল | টি.জে. |
| কাইলি ট্র্যাভিস | স্টেফানি |
| লুইস জিয়ামভালভো | জোসেফ কারাঞ্জি |
| জন কনসাইডিন | ব্রুস কুপার |
| স্কট কোহেন | মাইক ম্যানসফিল্ড |
| এডমুন্ড জেনেস্ট | ফ্রান্সেসকো স্ক্যাভুলো |
| মার্সিডিজ রুহেল | ক্যাথলিন কারাঞ্জি |
| ফায়ে ডুনাওয়ে | ভিলহেলমিনা কুপার |
| আলেক্সান্ডার এনবার্গ | ক্রিস ভন ওয়ানজেনহাইম |
| মিলা কুনিস | কিশোরী জিয়া |

বহিঃসংযোগ
---------

* ইন্টারনেট মুভি ডেটাবেজে *জিয়া*  উইকিউপাত্তে এটি সম্পাদনা করুন (ইংরেজি)
* অলমুভিতে *জিয়া* (ইংরেজি)
**বিভাগীয় সরকারি গণ-গ্রন্থাগার** চট্টগ্রাম শহরের কে সি দে সড়কের নন্দনকানন এলাকায় অবস্থিত চট্টগ্রাম বিভাগের সরকারি গ্রন্থাগার।

ইতিহাস
------

*চট্টগ্রাম মুসলিম ইনস্টিটিউট ১৯৫৯* অধ্যাদেশ অনুযায়ী ১৯৬৩ সালের ২০ ডিসেম্বর স্বল্প পরিসরে এই গ্রন্থাগারের কার্যক্রম শুরু হয়। সরকারি হিসাব অনুযায়ী সে-সময়ে গ্রন্থাগারে গ্রন্থসংখ্যা ছিল প্রায় তিন হাজার এবং দৈনিক পাঠকসংখ্যা ছিল প্রায় গড়ে একশত জন।

পরবর্তীতে ১৯৮০ থেকে ১৯৮৮ সালে বাংলাদেশ সরকার ২৩৮৮.৪৫ লক্ষ টাকা ব্যয়ে ৪৬ হাজার বর্গফুট জমিতে এই গ্রন্থাগারের চারতলা ভবন নির্মাণ করে। ১৯৮৯ সালের ফেব্রুয়ারি মাসে ভবনটি জনসাধারণের জন্য উন্মুক্ত করে দেওয়া হয়।

সংগ্রহ
------

বর্তমানে চট্টগ্রাম মুসলিম ইনস্টিটিউট হল ও সাংস্কৃতিক কমপ্লেক্স পুনর্নির্মাণ প্রকল্পের আওতায় গ্রন্থাগারটিও পুনরায় তৈরি করা হচ্ছে। এর আগ পর্যন্ত পুরনো ভবনের গ্রন্থাগারে চারটি পাঠকক্ষ ছিলো এবং নিচ তলায় ছিলো এর প্রশাসনিক এলাকা। দ্বিতীয় তলায় শিশু-কিশোরদের আলাদা পাঠকক্ষ এবং সে উপযোগী বিভিন্ন দেশী-বিদেশী বই। তৃতীয় তলায় ছিলো বিজ্ঞান এবং বাণিজ্য বিষয়ক দেশী-বিদেশী বই ও পত্র পত্রিকা এবং রেফারেন্স। চতুর্থ তলায় সাধারণ পাঠকক্ষ, যেখানে ছিলো ইতিহাস, সংস্কৃতি, সাহিত্য, ক্রীড়া, ধর্ম ইত্যাদি বিষয়ক বিভিন্ন বই। গ্রন্থাগারে প্রায় পঞ্চাশ হাজারের অধিক দেশী-বিদেশী বইয়ের সংগ্রহ ছিল।

আরও দেখুন
---------

* চট্টগ্রাম সিটি কর্পোরেশন পাবলিক লাইব্রেরি

তথ্যসূত্র
---------

* চট্টগ্রাম প্রবেশদ্বার

1. 1 2  "এক নজরে বিভাগীয় গণগ্রন্থাগার - চট্টগ্রাম"। *publiclibrary.chittagong.gov.bd*। সংগ্রহের তারিখ ২৮ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  মোহাম্মদ খালেদ, সম্পাদক (নভেম্বর ১৯৯৫)। "নগর-জীবন"। *হাজার বছরের চট্টগ্রাম*। চট্টগ্রাম: এম এ মালেক (দৈনিক আজাদী)। পৃষ্ঠা ৩০৯।
মালয়েশিয়ায় যৌন হয়রানি কর্মসংস্থান আইন ১৯৫৫ ( ওয়েব্যাক মেশিনে আর্কাইভকৃত ১১ নভেম্বর ২০২০ তারিখে) দ্বারা যেভাবে সংজ্ঞায়িত করা হয়েছে তা হল "যৌন প্রকৃতির যেকোন অবাঞ্ছিত আচরণ তা মৌখিক, অ-মৌখিক, চাক্ষুষ, অঙ্গভঙ্গি বা শারীরিক হতে পারে এবং তা কোনও ব্যক্তির প্রতি নির্দেশিত যা আক্রমণাত্মক, অপমানজনক বা তাদের মঙ্গলের জন্য হুমকিস্বরূপ"। আইনটি পুরুষ ও মহিলা বা নিয়োগকর্তা ও কর্মচারীর মধ্যে পার্থক্য করে না। যেমন, যৌন হয়রানি একজন মহিলা দ্বারা একজন পুরুষের বিরুদ্ধে, অথবা একজন কর্মচারী একজন নিয়োগকর্তার বিরুদ্ধে সংঘটিত হতে পারে।

কর্মক্ষেত্রে যৌন হয়রানির প্রথম নথিভুক্ত ঘটনা বা একজন কর্মচারীর প্রতি একজন নিয়োগকর্তার অসদাচরণের ঘটনা ১৯৩৯ সালের দিকে দেখা গিয়েছিল, যখন মালয়েশিয়া তখনও ব্রিটিশ ঔপনিবেশিক শাসনের অধীনে মালয় ছিল। ১৯৪১ সালে, ক্লাং ইন্ডিয়ান ইউনিয়ন ধারাবাহিক ধর্মঘট কর্মসূচির আয়োজন করেছিল এবং তাদের দাবির অংশ হিসাবে ইউরোপীয় ও 'কৃষ্ণাঙ্গ ইউরোপীয়দের' দ্বারা মহিলা শ্রমিকদের শ্লীলতাহানির নিন্দা করে এবং এই ধরনের আচরণ বন্ধ করার দাবি জানিয়েছিল। ১৯৫০ সালে, পেরাকের পানাভান কারুপিয়া এস্টেটের ১০৬ জন মহিলা ও পুরুষ রাবার ট্যাপার যৌন হেনস্থার বিরুদ্ধে ধর্মঘট করেছিল

যৌন হয়রানির ব্যাপকতা
---------------------

যদিও যৌন হয়রানি পুরুষ ও মহিলা উভয়ের ক্ষেত্রে ঘটে, তবে মহিলারা প্রায়শই এর শিকার হন, বিশেষ করে এমন পরিস্থিতিতে এবং অবস্থানগুলিতে যেখানে "পিতৃতন্ত্র একটি সাংস্কৃতিক মূল্য হিসাবে গভীরভাবে অনুপ্রাণিত এবং পুরুষরা মহিলাদের যৌন হয়রানির ক্ষেত্রে কোনও ভুল দেখতে পান না"। এটি ২০১৩ থেকে ২০১৭ সালের মধ্যে রয়্যাল মালয়েশিয়ান পুলিশ (পিডিআরএম) এর পরিসংখ্যানের সাথে সামঞ্জস্যপূর্ণ, যেখানে মোট ১,২১৮টি যৌন হয়রানির ঘটনার মধ্যে ৭৯ শতাংশ মহিলা ও ২১ শতাংশ পুরুষ ভুক্তভোগী জড়িত।

তথ্যসূত্র
---------

1. ↑  Stenson, Michael (২০১৯)। "Class, Race & Colonialism in Peninsular Malaysia : A Political History of Malaysian Indians": 63–68। সংগ্রহের তারিখ ৩ নভেম্বর ২০২০।
2. ↑
3. ↑
**পায়রাবন্দ সরকারি বেগম রোকেয়া স্মৃতি মহাবিদ্যালয়** রংপুর বিভাগের রংপুর জেলার মিঠাপুকুর উপজেলার পায়রাবন্দ ইউনিয়নের একটি সরকারি কলেজ ।

ইতিহাস
------

১ এপ্রিল ১৯৯২ সালে কলেজটি বেগম রোকেয়ার স্মৃতি ধরে রাখার উদ্দেশ্যে স্থানীয় বিদ্যানুরাগী ব্যক্তিগণ প্রষ্ঠিা করেন। ৭ জানুয়ারী ১৯৯২ সালে ডিগ্রী খোলার অনুমতি পায়। ২০১৬ সালে কলেজটি সরকারি হয়।

পোশাক
-----

ছাত্রদের সাদা শার্ট ও কালো প্যান্ট এবং মেয়েদের সব ড্রেস সাদা।

সাংস্কৃতিক কর্মকান্ড
--------------------

কলেজের অনেক ছাত্র-ছাত্রী জাতীয় পর্যায়ে গান, কবিতা আবৃতি, রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।

ফলাফল
-----

সুযোগ্য গভর্নিং বডির পরিচালনায় প্রতিবছর কলেজটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২১ সালে এইচএসসিতে ৯৫.৯৫% পাশ করে। ডিগ্রী পরীক্ষায়ও কৃতিত্বের স্বাক্ষর রাখে।

ভবনের বিবরণ
-----------

1. প্রশাসনিক ভবন-১টি।
2. একাডেমিক ভবন-২টি।
3. মসজিদ ১টি

অন্যান্য
--------

1. বিজ্ঞানাগার-১টি
2. কম্পিউটার ল্যাব-১টি
3. পাঠাগার- ১টি
4. শিক্ষক কন্ফারেন্স রুম ১টি।

গ্যালারী
--------

 উত্তর পাশে চারতলা প্রশাসনিক ভবন ও একাডেমিক ভবন
পশ্চিম দিকে টিনসেড একাডেমিক ভবন

তথ্যসূত্র
---------

1. ↑  "পায়রাবন্দ ইউনিয়ন"। *payrabondup.rangpur.gov.bd* (ইংরেজি ভাষায়)। সংগ্রহের তারিখ ২০২২-০৫-২০। [*স্থায়ীভাবে অকার্যকর সংযোগ*]
2. 1 2 3  "Pairanand Begum Rokeya Smrity Degree College - Sohopathi | সহপাঠী" (ইংরেজি ভাষায়)। ২০১৭-০৭-০২। সংগ্রহের তারিখ ২০২২-০৫-২০।
জলবায়ু প্রতিবাদে নো নাট নভেম্বর উঠে এসেছে
**নো নোট নভেম্বর** (ইংরেজি: No Nut November, সংক্ষেপে **NNN**) হচ্ছে ইংরেজি নভেম্বর মাসে যৌনতা থেকে বিরত থাকা সম্পর্কিত একটি বার্ষিক ইন্টারনেট চ্যালেঞ্জ, যার অংশগ্রহনকারীরা নভেম্বর মাসে হস্তমৈথুন করা বা রাগমোচন করা থেকে বিরত থাকেন। যদিও নো নাট নভেম্বর মূলত ব্যঙ্গাত্মক উদ্দেশ্যে করা হয়েছিল, কিছু অংশগ্রহনকারীরা দাবি করেছেন যে, বীর্যপাত এবং পর্নোগ্রাফি থেকে বিরত থাকা স্বাস্থ্যের জন্য উপকারী। বাক্যাংশটি ২০১১ সালে *আর্বান ডিকশনারি*-এর একটি ভুক্তিতে প্রকাশিত হয়েছিল এবং ২০১৭ সাল থেকে সামাজিক যোগাযোগ মাধ্যমে জনপ্রিয়তা পেতে শুরু করে। এটি রেডিটের নোফ্যাপ সম্প্রদায়ের সাথে সম্পৃক্ত, যারা হস্তমৈথুন না করার জন্য এর সদস্যদের উৎসাহিত করে। রেডিটের এই সম্প্রদায় বা নো নাট নভেম্বরের গ্রাহকরা ২০১৮ সাল থেকে ১৬,৫০০ থেকে বেড়ে নভেম্বর ২০১৯ পর্যন্ত ৫২,০০০ তে দাঁড়ায়।

বিভিন্ন ব্যক্তিত্ব এই ইন্টারনেট আন্দোলনটি প্রচারনায় সহায়তা করেছেন, যেমন পল জোসেফ ওয়াটসন; তবে *রোলিং স্টোন ম্যাগাজিনের* ইজে ডিকসন প্রস্তাব করেছেন যে, আন্দোলনটি অতি ডানপন্থীদের দ্বারা পরিচালিত হয়েছে। *ভাইস মিডিয়া* ২০১৮ সালে এই চ্যালেঞ্জের সমালোচনা করে, যখন এর অনুসারীরা এক্সহামস্টারের টুইটার অ্যাকাউন্টে হুমকি পাঠিয়েছিল।

আরো দেখুন
---------

* হস্তমৈথুন-এ-থন
* জাতীয় হস্তমৈথুন দিবস
* ওয়াঙ্ক উইক

তথ্যসূত্র
---------

1. ↑  Ethan Vassar (১০ নভেম্বর ২০১৯)। "Seriously: You failed No Nut November, what now?"। *The Rocky Mountain Collegian*। ৯ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৯।
2. 1 2  EJ Dickson (৮ নভেম্বর ২০১৯)। "How a New Meme Exposes the Far-Right Roots of #NoNutNovember"। *Rolling Stone*। সংগ্রহের তারিখ ১১ নভেম্বর ২০১৯।
3. ↑  Zachary Zane (৫ নভেম্বর ২০১৯)। "Inside 'No Nut November,' Where Guys Don't Masturbate for a Month"। *Men's Health*। সংগ্রহের তারিখ ১১ নভেম্বর ২০১৯।
4. ↑  Sarah Manavis (১৩ নভেম্বর ২০১৮)। "No Nut November: the insidious internet challenge encouraging men not to masturbate"। *New Statesman*। সংগ্রহের তারিখ ১১ নভেম্বর ২০১৯।
5. ↑  Phoebe Loomes (২৪ নভেম্বর ২০১৮)। "Thousands of men quit sex for 'No Nut November'"। *The New Zealand Herald*। সংগ্রহের তারিখ ১১ নভেম্বর ২০১৯।
6. ↑  Samantha Cole (৩০ নভেম্বর ২০১৮)। "Let This Be the Last No Nut November"। *Vice*। সংগ্রহের তারিখ ১১ নভেম্বর ২০১৯।

বহিঃসংযোগ
---------

* রেডিট ডট কম -এ নো নাট নভেম্বর
***হারিস*** বা ***জারেশ*** ( আরবি: هريس) বা **বোকো বোকো** অথবা **হারিসা** হল মাংসের সাথে মিশ্রিত, পাকা গম দিয়ে প্রস্তুত একটি খাবার। এটি প্রধানত বিভিন্ন জাতের বীজ থেকে উতপন্ন গম দিয়ে তৈরি করা হয়।  হারিস একটি জনপ্রিয় খাবার যা সমগ্র আরব বিশ্বে পরিচিত এবং সাধারণত রমজান মাসে পারস্য উপসাগরের উপকূলীয় অঞ্চলে অবস্থিত আরব দেশের রাজ্যেগুলিতে এই খাবার রান্না করে খাওয়া হয়। আশুরার সময় ইরাক, লেবানন এবং বাহরাইনে শিয়া মুসলমানরা এই খাবারটি রান্না করে খায়।

*হারিস* ( আরবি: هريس) শব্দটি একটি আরবি শব্দ হারসা থেকে উদ্ভূত হয়েছে যার অর্থ হল থেতলানো বা থেতলে মাখা। 

আর্মেনিয়ান উপাখ্যান অনুসারে আর্মেনিয়ার পৃষ্ঠপোষক সাধক, গ্রেগরি দ্য ইলুমিনেটর দরিদ্রদের জন্য ভালবেসে বিভিন্ন দানের আয়োজন করেছিলেন এবং খাবার সরবরাহ করছিলেন। ভিড় বাড়তে থাকায় লোকজনদের খাওয়ানোর জন্য পর্যাপ্ত ভেড়া ছিল না তাই রান্নার খাবারে গম যোগ করা হয়েছিল। তারা লক্ষ্য করলো যে গমগুলো রান্নার সময় কড়াইয়ের নিচে লেগে যাচ্ছে। সন্ত গ্রেগরি তখন খাবারটিকে ভালোভাবে নাড়তে পরামর্শ দিলেন। সেইসময় তিনি উচ্চারন করলেন *হারেখ* যার অর্থ নাড়া দেওয়া। এইভাবে *হারেখ* শব্দ থেকে থালাটির নাম হল *হরিসা*। তখন থেকেই *হারিসাকে* দাতব্য খাবার হিসেবে দান করে হয়ে আসছে।  পদটি ঐতিহ্যগতভাবে ইস্টারের দিনে পরিবেশন করা হয়। এটি এখনও সারা বিশ্বের অনেক আর্মেনিয়ান পরিবারের দ্বারা প্রস্তুত করা হয় এবং এটি আর্মেনিয়ার জাতীয় খাবার হিসাবে বিবেচিত হয়। 

ইবনে সায়ার আল-ওয়াররাকের দশম শতকের একটি রান্নার বই *কিতাব আল তাবিখ* -এ হারিসের উল্লেখ আছে।  পাশাপাশি আল-বাগদাদির তের শতকের রান্নার বই *কিতাব আল তাবিখ* এবং ইবনে রাজিন আল-তুজিবি রচিত তের শতকের রন্ধন সম্পর্কীয় বই *কিতাব আন্দালুস* -এ হারিসের কথা নথিভুক্ত করা হয়েছে। *আল-খিওয়ান ফি তাইয়্যিবাত আল-তাআম ওয়াল-আলওয়* নামক আরেকটি গ্রন্থে হারিসের কথা উল্লেখ করা হয়েছে।

হালিম নামক খাবারের উৎপত্তিও হারিস থেকে হয়েছে বলে ধারণা করা হয় ।

প্রস্তুতি
---------

হারিস রান্না করার জন্য প্রথমে গম সারারাত ভিজিয়ে রাখতে হয়। তারপর মাংস এবং মাখন বা ভেড়ার লেজের চর্বি সহ সেটি জলে সিদ্ধ করা হয়। অবশিষ্ট তরল ছেঁকে ফেলা হয় এবং মিশ্রণটিতে স্বাদযুক্ত করতে মশলা যোগ করা হয়। হারিস দারুচিনি, চিনি এবং বিশুদ্ধ মাখন দিয়ে পরিবেশন করা যেতে পারে।

তথ্যসূত্র
---------

1. ↑  "Al Harees, traditional Emirati Cuisine"। *UAE Style Magazine*। ২৬ জুলাই ২০১৩।
2. ↑  Team, Almaany। "Definition and meaning of Harees in Arabic - Arabic dictionary - Page 1"। *www.almaany.com* (ইংরেজি ভাষায়)।
3. 1 2  Irina Petrosian, David Underwood (২০০৬)। *Armenian food: fact, fiction & folklore* (2. সংস্করণ)। Yerkir Pub.। পৃষ্ঠা 65। আইএসবিএন 9781411698659।
4. ↑  Charles Perry, "Cooking with the Caliphs", *Saudi Aramco World* **57**:4 (July/August 2006) full text
5. ↑  "The haleem debate: Why some Indian Muslims are renaming the Ramzan delicacy 'daleem'"।
এই নিবন্ধটি শহর সম্পর্কে। এ শহরের পরিচালনাকারী সংস্থার জন্য মতলব পৌরসভা দেখুন।

**মতলব** বাংলাদেশের দক্ষিণাঞ্চলের চট্টগ্রাম বিভাগের অন্তর্গত চাঁদপুর জেলায় অবস্থিত একটি শহর। প্রশাসনিকভাবে শহরটি মতলব দক্ষিণ উপজেলার সদর। শহরটি মতলব দক্ষিণ উপজেলার বৃহত্তম শহরাঞ্চল।

জনসংখ্যা
--------

বাংলাদেশ আদমশুমারী ২০১১ অনুযায়ী মতলব শহরের মোট জনসংখ্যা ৫৯,২৮৬ জন যার মধ্যে ২৮,০৫১ জন পুরুষ এবং ৩১,২৩৫ জন নারী। এ শহরের পুরুষ এবং নারী অনুপাত ৯০। শহরে মোট হোল্ডিং সংখ্যা রয়েছে ১৩,৬৮২টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৩°২০′৫৩″ উত্তর ৯০°৪২′২৯″ পূর্ব﻿ / ﻿২৩.৩৪৮০১৫° উত্তর ৯০.৭০৮১৫৩° পূর্ব﻿ / 23.348015; 90.708153। সমুদ্র সমতল থেকে শহরটির গড় উচ্চতা ১১ মিটার।

প্রশাসন
-------

১৯৯৮ সালে মতলব শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মতলব পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৩১টি মহল্লায় বিভক্ত । ৩০.৯২ বর্গ কি.মি. আয়তনের মতলব শহরের এলাকাটি মতলব পৌরসভা দ্বারা পরিচালিত হয়।

শিক্ষা ব্যবস্থা
---------------

মতলব শহরের স্বাক্ষরতার হার হলো শতকরা ৬৩ ভাগ।

তথ্যসূত্র
---------

1. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮২। সংগ্রহের তারিখ ২০২০-০১-২১।
2. ↑  "latitude, longitude and elevation of Matlab, Bangladesh"। distancesto.com। সংগ্রহের তারিখ ২০২০-০১-২১।
3. ↑  "এক নজরে মতলব পৌরসভা"। ২৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
***বলী*** ইকবাল হোসাইন চৌধুরী পরিচালিত বাংলাদেশী নাট্যধর্মী চলচ্চিত্র। অ্যাপলবক্স ফিল্মসের ব্যানারে এটি প্রযোজনা করেছেন পিপলু আর. খান। ২০২০-২১ অর্থবছরে এটি বাংলাদেশ সরকারের অনুদান লাভ করে। এতে কেন্দ্রীয় চরিত্রে অভিনয় করেছেন নাসির উদ্দিন খান। এছাড়া পার্শ্ব চরিত্রে অভিনয় করেছেন একেএম ইতমাম, এঞ্জেল নূর ও প্রিয়ম অর্চি।

২০২৩ সালের ৭ই অক্টোবর বুসান আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনী অনুষ্ঠিত হয় এবং উৎসবের সমাপনী দিনে নিউ কারেন্টস বিভাগে পুরস্কার অর্জন করে।

অভিনয়শিল্পীদল
--------------

* নাসির উদ্দিন খান
* একেএম ইতমাম
* এঞ্জেল নূর
* প্রিয়ম অর্চি

নির্মাণ
-------

২০১৪ সালে *বলী* চলচ্চিত্রের চিত্রনাট্যের প্রথম খসড়া লেখা হয়। পরিচালক ৪০ মিনিট দৈর্ঘ্যের স্বল্পদৈর্ঘ্য চলচ্চিত্র নির্মাণের পরিকল্পনা করেন। কিন্তু শুটিংয়ের পূর্বে মূল অভিনেতা সড়ে যাওয়ার তখন এটি নির্মাণ করা হয়নি। পরবর্তীকালে ২০২১ সালে এটি বাংলাদেশ সরকারের অনুদান পায় এবং পিপলু আর. খানের প্রযোজনা প্রতিষ্ঠান অ্যাপলবক্স ফিল্মস এর সাথে যুক্ত হয়। লম্বা সময় নিয়ে অভিনয়শিল্পীদের অডিশন নেওয়া হয়। এই চলচ্চিত্রে চট্টগ্রাম ও ঢাকার মঞ্চের একদল নবীন অভিনয়শিল্পী কাজ করেছেন। অভিনয়শিল্পীদের বলীখেলা শেখানোর জন্য কুতুবদিয়া থেকে দুজন বলী খুঁজে আনা হয়। ২০২২ সালের এপ্রিল ও মে মাসে চট্টগ্রামের উপকূলীয় এলাকায় চলচ্চিত্রটির চিত্রগ্রহণ করা হয়। শুটিং সমাপ্ত হলে নির্মাণোত্তর কাজ হয় কানাডায়।

পুরস্কার
--------

বুসান আন্তর্জাতিক চলচ্চিত্র উৎসব
* নিউ কারেন্টস - *বলী*

আরও দেখুন
---------

* জব্বারের বলীখেলা

তথ্যসূত্র
---------

1. ↑  হক, জনি (১৩ অক্টোবর ২০২৩)। "বাংলাদেশের 'বলী'র বুসান জয়"। *বাংলা ট্রিবিউন*। সংগ্রহের তারিখ ১৩ অক্টোবর ২০২৩।
2. ↑  "বুসান চলচ্চিত্র উৎসবে সেরা সিনেমার পুরস্কার জিতেছে বাংলাদেশের 'বলী'"। *দৈনিক প্রথম আলো*। ১৩ অক্টোবর ২০২৩। সংগ্রহের তারিখ ১৩ অক্টোবর ২০২৩।
3. 1 2 3 4  "শক্তি আর কৌশলের খেলার চেয়ে বেশি কিছু 'বলী'"। *দৈনিক প্রথম আলো*। ৩ সেপ্টেম্বর ২০২৩। সংগ্রহের তারিখ ১৩ অক্টোবর ২০২৩।
4. 1 2  "বুসানে পুরস্কার জিতেছে বাংলাদেশের 'বলী'"। *দৈনিক ইত্তেফাক*। ১৩ অক্টোবর ২০২৩। সংগ্রহের তারিখ ১৩ অক্টোবর ২০২৩।
5. ↑  "বুসান উৎসবে পুরস্কার পেল বাংলাদেশের 'বলী'"। *বিডিনিউজ টোয়েন্টিফোর ডটকম*। ১৩ অক্টোবর ২০২৩। সংগ্রহের তারিখ ১৩ অক্টোবর ২০২৩।

বহিঃসংযোগ
---------

* বাংলা মুভি ডেটাবেজে *বলী*
**বরদা** বাংলা সাহিত্যের কাল্পনিক চরিত্রগুলির মধ্যে অন্যতম। এই চরিত্রটি তৈরি করেন প্রখ্যাত সাহিত্যিক শরদিন্দু বন্দ্যোপাধ্যায়। *প্রেতপুরী* (১৯১৫) গল্পে ভূতান্বেষী বরদা-র প্রথম আবির্ভাব। বরদা সিরিজের কাহিনীগুলি প্রধানত ভৌতিক বা অলৌকিক রসের।

চরিত্রচিত্রণ
------------

শরদিন্দু বন্দ্যোপাধ্যায়ের প্রথম ছোটোগল্পই 'ভূতজ্ঞানী' বরদাকে নিয়ে - *প্রেতপুরী*। জানা যায়, বরদা একজন প্রবাসী বাঙালী যুবক, বিবাহিত, পৈতৃক সম্পত্তির কৃপায় অবস্থা মোটামুটি সচ্ছল, চেহারা *"নৈনিতাল আলুর কথা স্মরণ করাইয়া দেয়।"* সে তার সম্পত্তি দেখাশোনা করে, ভূত নিয়ে নাড়াচাড়া করে আর অবসর সময়ে ক্লাবে গিয়ে আড্ডা দেয়। প্রেততত্ত্ব নিয়ে তার অনেক পড়াশোনা আছে, প্রত্যক্ষ অভিজ্ঞতা আছে বলেও দাবী করে, ঝামেলা হয় তখনই, যখন সে ক্লাবে তার অত্যন্ত অনিচ্ছুক শ্রোতাদের জোর করে সেই অভিজ্ঞতার কথা শোনাতে চায় - *"বরদার আষাঢ়ে গল্পের আসর"*। তার প্রধান গুণ হল যে সে নাছোড়বান্দা, সে জোর করে তার ভূতের গল্পটা শুনিয়ে ছাড়ে, আর তার প্রধান হাতিয়ার হলো জমিয়ে গল্প বলার অসাধারণ ক্ষমতা, *ব্যোমকেশ ও বরদা* গল্প থেকে তার ধরনটার আন্দাজ পাওয়া যায়। তার গল্প একবার শুনতে শুরু করলে আর ছাড়া যায না। আবার শরদিন্দুর গল্প বলার অসাধারণ কৌশল হলো, বরদার গল্পের আশেপাশে এমন দুয়েকটা সন্দেহের বীজ ছড়িয়ে দেওয়া যাতে গল্প শেষ হবার পরে বরদা সত্যি বলছে কিনা তা নিয়ে পাঠকদের মনে একটু সংশয় থেকেই যায়। বরদা নিজেই বলেছে যে সেও একসময়ে নাস্তিক ছিলো, কিন্তু এক মারাত্মক অভিজ্ঞতার পর তার বিশ্বাসের ভিত্তি একেবারে পাল্টে যায়। তার বক্তব্য অনুযায়ী, সে নিজে ভূত দেখেছে, প্ল্যানচেট করেছে, ভূতের লেখা ডায়েরী পড়েছে, পিণ্ড দিয়েছে এবং অন্তত দুবার তার অবিশ্বাসী বন্ধুবান্ধবদেরও ভূত দেখিয়েছে বা দেখতে সাহায্য করেছে। ব্যোমকেশ বক্সীর সঙ্গে একটি গল্পে তাকে পাওয়া যায়, সেটির নাম *ব্যোমকেশ ও বরদা*।

কাহিনীসমূহ
----------

বরদাকে নিয়ে শরদিন্দু বন্দ্যোপাধ্যায় মোট বারোটি গল্প লিখেছেন। *ব্যোমকেশ ও বরদা* কাহিনীতে বরদার সাথে শরদিন্দুর অপর সৃষ্টি সত্যান্বেষী ব্যোমকেশ বক্সীর মোলাকাত হয়। যদিও এই কাহিনীটিকে ব্যোমকেশ বক্সী সিরিজের অন্তর্ভুক্ত করা হয়েছে। বরদা সিরিজের গল্পগুলির একটি তালিকা এখানে দেওয়া হল:

* প্রেতপুরী (১৯১৫)
* রক্ত-খদ্যোত (১৯২৯)
* টিকটিকির ডিম (১৩৩৬)
* মরণ ভোমরা (১৩৩৯)
* অশরীরী (১৩৩৯)
* সবুজ চশমা (১৩৪০)
* বহুরূপী (১৩৪৪)
* প্রতিধ্বনি (১৩৪৫)
* আকাশবাণী (১৩৫৩)
* দেহান্তর (১৩৫৬)
* নীলকর (১৩৬৫)
* মালকোষ (১৯৬২)

তথ্যসূত্র
---------

1. ↑  Blogus : Premendra Mitra's Mejokarta : Headpieces
2. ↑  শরদিন্দু, বন্দ্যোপাধ্যায়। *শরদিন্দু অমনিবাস ৫*। কলকাতা: আনন্দ পাবলিশার্স। আইএসবিএন 978-8170664161।
**মাদ্রী** (সংস্কৃত: माद्री) হলেন হিন্দু মহাকাব্য মহাভারতের অন্যতম নারীচরিত্র। তিনি হলেন **মদ্রদেশের** রাজকন্যা এবং হস্তিনাপুরের রাজা পাণ্ডুর দ্বিতীয়া স্ত্রী। তিনি কনিষ্ঠ পাণ্ডবদ্বয় তথা যমজ ভাই নকুল ও সহদেবের গর্ভধারিনী বা মাতা। তার ভাই হলেন *মদ্রদেশের* যুবরাজ এবং পরবর্তীতে রাজা **শল্য**। *মাদ্রী* শব্দের অর্থ হলো *মদ্র দেশের রাজকন্যা*, অথবা *মদ্রকুমারী*।

পাণ্ডুর সাথে বিবাহ
------------------

কুন্তীর সাথে তার বিয়ের পরে পাণ্ডু মদ্ররাজের কনিষ্ঠ কন্যা মাদ্রীকে বিয়ে করেছিলেন। পাণ্ডু ও মাদ্রীর কোন সন্তান ছিল না। ফলস্বরূপ, সপত্নী কুন্তীর কাছ থেকে ঋষি দুর্বাসাপ্রদত্ত *পুত্রেষ্টিমন্ত্র* অল্পসময়ের জন্য চেয়ে নিয়ে তিনি অশ্বিনীকুমারদ্বয়কে পুত্রদান নিমিত্তে আহ্বান করেন। তাদের আশীর্বাদে দুই পুত্র (কনিষ্ঠ পাণ্ডব) নকুল ও সহদেবের জন্ম হয়।

নকুল ও সহদেবের জন্মের পর পাণ্ডু একদা বনে মাদ্রীকে দেখে কামার্ত হয়ে যৌনসঙ্গমে লিপ্ত হন। এই সঙ্গমের ফলে পাণ্ডুর মৃত্যু হয়। নিজেকে স্বামীর মৃত্যুর জন্য দায়ী ভেবে মাদ্রী তাঁর পুত্রদের কুন্তীর দায়িত্বে রেখে সতী (স্বামীর চিতায় স্বেচ্ছায় সহমরণে যাওয়া) হন।

তথ্যসূত্র
---------

1. ↑  www.wisdomlib.org (২০১২-০৬-১৫)। "Madri, Mādrī, Mādri, Madrī: 14 definitions"। *www.wisdomlib.org*। সংগ্রহের তারিখ ২০২০-০৮-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বিশ্ব ডাক ইউনিয়ন** (ইংরেজি: Universal Postal Union; সংক্ষেপে: **ইউপিইউ**) জাতিসংঘের একটি  বিশেষায়িত সংস্থা, যা বিশ্বব্যাপী ডাক ব্যবস্থার উন্নয়নের জন্য কাজ করে। সংস্থাটি ১৮৭৪ সালে গঠিত হয়। সংস্থাটির সদরদপ্তর সুইজারল্যান্ডের বার্ন শহরে অবস্থিত। সংস্থাটির বর্তমান সদস্য সংখ্যা ১৯২টি। 
বর্তমান মহাসচিব মাসিকো মেটোকি।

ইতিহাস
------

১৮৭৪ সালের ৯ অক্টোবর বার্ন চুক্তির মাধ্যমে গঠিত *সাধারণ পোস্টাল ইউনিয়ন* ১৮৭৮ সালে *বিশ্ব ডাক ইউনিয়ন* নামধারণ করে। বাংলাদেশ ১৯৭৩ সালের ৭ ফেব্রুয়ারি বিশ্ব ডাক ইউনিয়নের এর সদস্যপদ লাভ করে।

বিশ্ব ডাক দিবস
--------------

মূল নিবন্ধ: বিশ্ব ডাক দিবস
বিশ্ব ডাক ইউনিয়নের প্রতিষ্ঠার তারিখ ৯ অক্টোবর প্রতিবছর বিশ্ব ডাক দিবস হিসেবে পালিত হয়। ১৯৬৯ সালে টোকিওতে অনুষ্ঠিত বিশ্ব ডাক কংগ্রেসে সংস্থাটির প্রতিষ্ঠাবার্ষিকীকে স্মরণীয় করে রাখতে ৯ অক্টোবরকে বিশ্ব ডাক দিবস দিবস হিসেবে ঘোষণা করে।

আরোও দেখুন
----------

* বিশ্ব ডাক দিবস
* বাংলাদেশ ডাক বিভাগ

তথ্যসূত্র
---------

1. ↑  "About UPU"। www.upu.int। সংগ্রহের তারিখ ১৯ আগস্ট ২০২৩।
2. ↑  "Director General"। www.upu.int। সংগ্রহের তারিখ ১৯ আগস্ট ২০২৩।
3. ↑  "History of UPU"। *www.upu.int*। সংগ্রহের তারিখ ২০২৩-০৮-১৯।
4. ↑  "Bangladesh Membership"। *www.upu.int*। সংগ্রহের তারিখ ২০২৩-০৮-১৯।
5. ↑  "World Post Day"। *www.upu.int*। সংগ্রহের তারিখ ২০২৩-০৮-১৯।

বহিঃসংযোগ
---------

* Universal Postal Union (UPU)